Ζαν Μπερώ

Ο **Ζαν Μπερώ** (γαλλικά: Jean Béraud)  (1849  - 1935) ήταν Γάλλος ζωγράφος γνωστός για τους πολυάριθμους πίνακές του που απεικονίζουν τη ζωή του Παρισιού και τη νυχτερινή ζωή της κοινωνίας της εύπορης αστικής τάξης του Παρισιού.

Οι εικόνες των Ηλυσίων Πεδίων, οι καφετέριες, η Μονμάρτρη και οι όχθες του Σηκουάνα εμφανίζονται σε λεπτομερείς απεικονίσεις της καθημερινής παριζιάνικης ζωής κατά τη διάρκεια της Μπελ Επόκ. Επίσης ζωγράφισε θρησκευτικά θέματα σε σύγχρονο σκηνικό.

## Βιογραφικά στοιχεία
αριστερά|μικρογραφία|250x250εσ|''Η επιστροφή από την κηδεία,'' 1876
[αριστερά|μικρογραφία|''Παριζιάνα στην [πλατεία Κονκόρντ*]]
Ο Ζαν Μπερώ γεννήθηκε στις 12 Ιανουαρίου 1849 στην [[Αγία Πετρούπολη]]. Ο πατέρας του (επίσης Ζαν) ήταν γλύπτης και πιθανότατα εργάζονταν στον χώρο του [[Καθεδρικός Ναός του Αγίου Ισαάκιου|καθεδρικού ναού του Αγίου Ισαάκ]]. Μετά τον θάνατο του πατέρα του, η μητέρα του μετακόμισε στο Παρίσι. Μετά τις δευτεροβάθμιες σπουδές του, άρχισε να σπουδάζει νομικά με σκοπό να γίνει δικηγόρος.

Αλλά η καλλιτεχνική τάση του τον οδήγησε να εγγραφεί στην [[Εθνική Ανώτατη Σχολή Καλών Τεχνών]] στο Παρίσι όπου σπούδασε με καθηγητή τον Λεόν Μπονά και παρουσίασε έργα ζωγραφικής του στο *Σαλόνι* για πρώτη φορά το 1872. Ωστόσο, δεν κέρδισε την αναγνώριση μέχρι το 1876, με τον πίνακα *Η επιστροφή από την κηδεία*.

Έγινε ένας από τους κύριους ζωγράφους της παριζιάνικης ζωής κατά τη διάρκεια της [[Μπελ Επόκ]]. Ζωγράφιζε πολλές σκηνές της καθημερινής ζωής του Παρισιού σε στυλ που βρίσκεται κάπου ανάμεσα στην ακαδημαϊκή τέχνη του *Σαλονιού* και σε αυτό των [[Ιμπρεσιονισμός|Ιμπρεσιονιστών]]. Μέσα από μια πληθώρα σκηνών, απεικόνισε με οξύτητα, και μερικές φορές με ειρωνεία, το σιωπηλό περιβάλλον της αστικής τάξης, τα μικροκαταστήματα, την ατμόσφαιρα των καφέ, τις δημόσιες συναντήσεις, σκηνές της καθημερινής ζωής στους δρόμους του Παρισιού. Δημιούργησε επίσης περίπου 200 πορτρέτα. Σε ένα πολύ διαφορετικό τόνο, συνέθεσε μερικούς πίνακες με θρησκευτικά θέματα που απεικονίζουν τον Χριστό σε θεαματικά σύγχρονα σκηνικά (*Η Μαρία Μαγδαληνή στον Φαρισαίο*, 1891, Παρίσι, [[Μουσείο Ορσέ]]), ή πίνακες με κοινωνικά θέματα με πιο σοβαρό τόνο (*Οι Τρελοί*, Σαλόνι του 1885).
[[Αρχείο:Jean_Béraud_A_Windy_Day_on_the_Pont_des_Arts.jpg|μικρογραφία|250x250εσ|*Μια θυελλώδης ημέρα στο Πον ντεζ Αρ* (γύρω στο 1880-1881), [[Μητροπολιτικό Μουσείο Τέχνης (Νέα Υόρκη)|Μητροπολιτικό Μουσείο Τέχνης]] (Νέα Υόρκη).]]
Ο Ζαν Μπερώ ήταν ένας από τους μάρτυρες του [[Μαρσέλ Προυστ]] κατά τη διάρκεια της μονομαχίας του στο [[Μεντόν]] με τον συγγραφέα Ζαν Λοραίν, τον Φεβρουάριο του 1897 για ένα άρθρο που κρίθηκε προσβλητικό για το ποιητικό του έργο *Les Plaisirs et les Jours*, 1896 (*Οι ηδονές και οι μέρες*).

Το 1894 του απονεμήθηκε το Παράσημο της [[Εθνικό Τάγμα της Λεγεώνας της Τιμής|Λεγεώνας της Τιμής]], ανώτατη γαλλική τιμητική διάκριση.

Προς το τέλος του 19ου αιώνα, ο Μπερώ αφιέρωσε λιγότερο χρόνο στη ζωγραφική του, αλλά εργάστηκε σε πολλές επιτροπές εκθέσεων. Δεν παντρεύτηκε ποτέ και δεν είχε παιδιά.

Πέθανε στο Παρίσι στις 4 Οκτωβρίου 1935 και ενταφιάστηκε στο νεκροταφείο Μονπαρνάς δίπλα στη μητέρα του.

Σήμερα, ένα μεγάλο μέρος των έργων του βρίσκεται σε ιδιωτικές συλλογές και μουσεία σε όλο τον κόσμο. Στο Παρίσι αρκετά έργα του βρίσκονται στο [[μουσείο Καρναβαλέ]]  και το [[μουσείο Ορσέ]].

== Επιλογή έργων ==
<gallery mode="nolines" widths="200" heights="160">
Αρχείο:Cathédrale américaine de paris.jpg|*Μετά τη λειτουργία στην Αμερικανική Εκκλησία της Αγίας Τριάδας* (γύρω στο 1900),  Παρίσι, [[μουσείο Καρναβαλέ]]
Αρχείο:Béraud - La pâtisserie Gloppe, avenue des Champs-Elysées, 1889.jpg|*Καφέ Γκλοπ*
Αρχείο:Jean Béraud Le Boulevard St. Denis, Paris.jpg|*Μπουλβάρ Σαιν-Ντενί*
Αρχείο:Jean Béraud, The Church of Saint-Philippe-du-Roule, Paris.jpg|*Έξοδος από την εκκλησία*  (γύρω στο 1877), [[Μητροπολιτικό Μουσείο Τέχνης (Νέα Υόρκη)]]
Αρχείο:Jean Béraud Symphony in Red and Gold.jpg|*Συμφωνία σε κόκκινο και χρυσό*
Αρχείο:Jean Béraud The Magdalen at the House of the Pharisees.jpg|*Η Μαρία Μαγδαληνή στον Φαρισαίο*, 1891, Παρίσι, [[Μουσείο Ορσέ]]
Αρχείο:Jean Béraud La Modiste Sur Les Champs Elysees.jpg|*Μοδίστρα στα Ηλύσια Πεδία*
Αρχείο:Jean Béraud Au Café.jpg|*Στο καφέ*
Αρχείο:Jean Béraud Boulevard des capucines.jpg|*Μπουλβάρ ντε Καπυσίν*
Αρχείο:Jean Béraud La Sortie Du Bourgeois.jpg|*Η έξοδος των μπουρζουά''


## Παραπομπές


## Εξωτερικοί σύνδεσμοι

* Ζαν Μπερώ, στο Youtube

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα